APSTIPRINĀTS

Ar Nacionālās elektronisko plašsaziņas līdzekļu padomes

 2018.gada 3.maija lēmumu Nr.74

Nacionālās elektronisko plašsaziņas līdzekļu padomes

Konkursa **„Par ziņu sižetu/reportāžu veidošanu latviešu valodā 2018.gadā Latgales reģionālajos un vietējos plašsaziņas līdzekļos, kas raida televīzijas programmas”** nolikums

**I Pamatnoteikumi**

* 1. Konkursu „Par ziņu sižetu/reportāžu veidošanu latviešu valodā 2018.gadā Latgales reģionālajos un vietējos plašsaziņas līdzekļos, kas raida televīzijas programmas”, turpmāk saukts – Konkurss, organizē Nacionālā elektronisko plašsaziņas līdzekļu padome, turpmāk saukta arī – Padome, adrese Rīgā, Doma laukumā 8A, LV-1939.
	2. Šis nolikums nosaka Konkursa organizēšanas un pieteikumu izvērtēšanas kārtību.
	3. **Konkursa mērķis – sabiedrības saliedēšanas, nacionālās identitātes un valsts valodas pozīcijas nostiprināšanas pasākumu īstenošana, lai veicinātu Latvijas identitātes un piederības sajūtas stiprināšanu, vietējās identitātes apzināšanos, iesaistot Latgales reģiona pārstāvjus kā mediju satura veidotājus un izplatītājus, aptverot iespējami plašu auditoriju**.
	4. Konkursa finansējums **EUR 8154,- (astoņi tūkstoši simtu piecdesmit četri *euro* un 00 *euro* centi)**, ieskaitot PVN 21%. Finansējumu veido daļa no EUR 71 144,-, kas piešķirti Padomei sabiedrības saliedēšanas nacionālās identitātes un valsts valodas pozīcijas nostiprināšanas pasākumu īstenošanai 2018.gadā sabiedriskā pasūtījuma ietvaros. Sabiedriskais pasūtījums paredzēts reģionālajiem un vietējiem elektroniskajiem plašsaziņas līdzekļiem un producentu grupām Latgales reģionā.
	5. Sabiedriskā pasūtījuma uzdevumi ir noteikti Elektronisko plašsaziņas līdzekļu likuma, turpmāk – EPLL, 71.panta pirmajā daļā, kā arī atbilstoši EPLL 71.panta trešās daļas noteikumiem raidījumu saturu veidošanai paredzēto līdzekļu izlietojuma principi un struktūra ir noteikti Padomes izstrādātā nolikumā “Nolikums par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem” un nolikumā „Nolikums par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un principiem”. Nolikumi atrodami Padomes interneta vietnē [www.neplpadome.lv](http://www.neplpadome.lv), sadaļā “Komerciālie mediji”, “Televīzija, radio”, “Sabiedriskais pasūtījums”.
	6. Padome nodrošina profesionālu neatkarīga nozares profesionāļa/eksperta izvērtējumu ar mērķi nodrošināt satura kvalitātes analīzi un atbilstību EPLL 71.panta pirmajā daļā noteiktajiem sabiedriskā pasūtījuma uzdevumiem un šī nolikuma 1.5.punktā minētajiem nolikumiem.
	7. Konkursa uzdevums ir veikt pretendentu iesniegto pieteikumu izvērtēšanu un atlasi ziņu sižetu/reportāžu veidošanai (latviešu valodā, t.sk., latgaliešu rakstu valodā) reģionālajās un vietējās televīzijās Latgales reģionā un/vai bezmaksas zemes apraidē raidošajos nacionālajos elektroniskajos plašsaziņas līdzekļos.
	8. Konkurss tiek izsludināts un ar tā Nolikumu var iepazīties no 2018.gada 3.maija Padomes interneta vietnē [www.neplpadome.lv](http://www.neplpadome.lv), sadaļā “Komerciālie mediji”, „Televīzija, radio”, “Konkursi”.

**II** **Konkursa komisija**

* 1. Komisijas sastāvu veido Padomes locekļi.
	2. Komisija savu darbu var veikt un lēmumus pieņemt, tās darbā piedaloties vismaz 3 (trīs) Padomes locekļiem.

**III Dalība konkursā un konkursa termiņi**

* 1. Piedalīšanās Konkursā ir pretendentu brīvas gribas izpausme.
	2. Visiem pretendentiem tiek radītas vienādas iespējas sacensties par televīzijas ziņu sižetu/reportāžu latviešu, t.sk., latgaliešu rakstu valodā veidošanu pārraidīšanai reģionālajās un vietējās televīzijās Latgales reģionā un/vai bezmaksas zemes apraidē raidošajos nacionālajos elektroniskajos plašsaziņas līdzekļos 2018.gadā.
	3. Konkursā aicināti piedalīties:
* reģionālās un vietējās televīzijas, kas atrodas (faktiskā, juridiskā adrese) un raida Latgales plānošanas reģionā, kā arī Latgales kultūrvēsturiskajā teritorijā un kas atbilst EPLL 71.panta otrās daļas noteikumiem;
* producenti vai producentu grupas, kas noslēgušas vienošanos par raidlaiku reģionālajos, vietējos elektroniskajos plašsaziņas līdzekļos, kas atrodas (faktiskā, juridiskā adrese) un raida Latgales plānošanas reģionā, kā arī Latgales kultūrvēsturiskajā teritorijā un/vai bezmaksas zemes apraidē raidošajos nacionālajos elektroniskajos plašsaziņas līdzekļos, un kas atbilst EPLL 71.panta otrās daļas noteikumiem.

Latgales plānošanas reģionā ietilpst šādi novadi: Daugavpils, Rēzeknes, Aglonas, Baltinavas, Balvu, Ciblas, Dagdas, Daugavpils, Ilūkstes, Kārsavas, Krāslavas, Līvānu, Ludzas, Preiļu, Rēzeknes, Riebiņu, Rugāju, Vārkavas, Viļakas, Viļānu un Zilupes novads. Latgales kultūrvēsturiskajā teritorijā, neskaitot iepriekš minētos novadus, ietilpst Krustpils, Varakļānu novads un Madonas novada Barkavas pagasts.

* 1. Pēc konkursa izsludināšanas 2018.gada 3.maijā Padomes interneta vietnē [www.neplpadome.lv](http://www.neplpadome.lv) notiek pretendentu dokumentu pieņemšana līdz **2018.gada 23.maijam**, **plkst. 16.00**, Rīgā, Doma laukumā 8A, LV–1939. Piedāvājumu pieņemšana darba dienās, laikā no plkst. 9.00–17.00.
	2. Piedāvājumus var iesniegt personīgi vai nosūtīt pa pastu (jābūt nogādātam 3.4.apakšpunktā norādītajā adresē un noteiktajā termiņā).
	3. Pretendents var mainīt vai atsaukt savu piedāvājumu pirms piedāvājuma iesniegšanas termiņa beigām.
	4. Padome atver pretendentu iesniegtās aploksnes slēgtā Padomes sēdē ne vēlāk kā līdz 2018.gada 24.maijam.
	5. Pretendentu izvērtēšana un lēmuma pieņemšana notiek ne vēlā kā **līdz 2018.gada 7.jūnijam**.
	6. Piedāvājumi, kas iesniegti pēc 3.4.apakšpunktā noteiktā termiņa, neatvērti tiks atdoti vai nosūti ierakstītā pasta sūtījumā iesniedzējam.
	7. Uzziņas, zvanot uz tālr. +371 67221848 vai rakstot uz e-pastu neplpadome@neplpadome.lv.

**IV Konkursa priekšmets**

* 1. Konkursa priekšmets – ziņu sižetu/reportāžu veidošana par Latgales reģiona aktivitātēm, tostarp uzņēmējdarbību, inovācijām Latgales reģionā 2018.gadā (latviski, t.sk., latgaliešu rakstu valodā) sabiedrības saliedēšanas, nacionālās identitātes un valsts valodas pozīcijas nostiprināšanas pasākumu īstenošanas ietvaros.
	2. Ziņu sižeti/reportāžas tiek veidoti izplatīšanai zemes apraides, satelīta, kabeļu, interneta un citos elektroniskajos plašsaziņas līdzekļos (televīzijās), kā arī citās raidīšanās platformās, aptverot iespējami plašu auditoriju, laika posmā no 2018.gada 20.jūnija līdz 2018.gada 31.decembrim.
	3. Ņemot vērā, ka atbilstoši šim nolikumam plānoto ziņu sižetu/reportāžu saturs ir uzskatāms par sabiedrisko pasūtījumu, iesniegtais piedāvājums nedrīkst būt pretrunā ar EPLL 71.panta pirmajā daļā noteiktajiem sabiedriskā pasūtījuma uzdevumiem un šī nolikuma 1.5.punktā minētajiem nolikumiem.

**V Piedāvājuma iesniegšanas kārtība un atvēršana**

* 1. Pretendentu iesniedzamā piedāvājuma sastāvs:
		1. Pretendenta iesniegums dalībai Konkursā, aizpildot šī nolikuma 1.pielikumā pievienoto veidlapu.
		2. Piedāvājums, sniedzot šādu informāciju un to apliecinošus dokumentus:
* ziņu sižetu/reportāžu satura koncepcija, norādot galvenos virzienus un pamatojumu par to atbilstību Konkursa un sabiedriskā pasūtījuma mērķiem;
* sasniedzamā auditorija, apliecinot to ar Konkursa dalībnieka noslēgtiem līgumiem vai nodoma protokoliem ar sadarbības partneriem, kā arī, sniedzot informāciju par citām raidīšanas platformām;
* atgriezeniskās saites veidošanas pasākumi un informācija par sižetu pieejamību dažādās mediju platformās;
* piedāvājuma iesniedzēja un tā personāla līdzšinējā pieredze un kompetence, t.sk., īstenojot sabiedrisko pasūtījumu;
* tehniskā nodrošinājuma apraksts;
* finansiālā kapacitāte (2016.gada pārskats un 2017.gada operatīvā bilance);
* plānotais piešķirtā finansējuma izlietošanas apraksts (tāme), aizpildot Nolikuma 2.pielikumā pievienoto veidlapu.
	+ 1. *Demo* video ieraksts ar ziņu sižetu/reportāžu ierakstu paraugiem par Konkursa tēmu.

* 1. Pretendents ir tiesīgs papildus iesniegt citus dokumentus, kurus uzskata par nepieciešamiem savas atbilstības apliecināšanai.
	2. Iesniegtie dokumenti pretendentam atpakaļ netiek izsniegti.
	3. Piedāvājuma noformējuma un iesniegšanas prasības:
		1. Piedāvājuma dokumentiem jābūt latviešu valodā.
		2. Visi šī nolikuma V nodaļas 5.1.1.–5.1.2.apakšpunktos noteiktie dokumenti, informācija un materiāli jāiesniedz minētajā secībā, sanumurējot un cauršujot lapas, pievienojot *demo* ierakstu, kā arī pievienojot pieteikumu Konkursam elektroniskā formātā (CD vai cits datu nesējs) un ievietojot visu slēgtā aploksnē.
		3. Uz aploksnes jābūt norādei: *Nacionālās elektronisko plašsaziņas līdzekļu padomes konkursam „Par ziņu sižetu/reportāžu veidošanu latviešu valodā 2018.gadā Latgales reģionālajos un vietējos plašsaziņas līdzekļos, kas raida televīzijas programmas”*.

**VI Piedāvājumu izskatīšana un novērtēšana**

* 1. Padome atver pretendentu piedāvājumus to iesniegšanas secībā, pārliecinoties, ka iesniegts 5.1.apakšpunktā minētais, un Padomes locekļi parakstās uz iesniegtajiem piedāvājumiem. Ja nav iesniegts šī Nolikuma 5.1.apakšpunktā minētais, Padome izvērtē nepieciešamību aicināt attiecīgo pretendentu iesniegt nepieciešamo iztrūkstošo informāciju piedāvājuma izvērtēšanai, nosakot iesniegšanas termiņu.
	2. Konstatējot, ka ir iesniegti visi Nolikuma 5.1.apakšpunktā minētie dokumenti un informācija, Padome uzaicina pretendentus uz noklausīšanos/pieteikuma prezentāciju Padomes sēdē. Noklausoties pretendentu, Padome vērtē pretendenta piedāvājuma kvalitāti atbilstoši šī nolikuma 6.3.punktā noteiktajiem kritērijiem.
	3. Kopējo punktu skaitu veido:

|  |  |  |
| --- | --- | --- |
| Nr. p. k. | Novērtēšanas kritēriji | Maksimālais iespējamais punktu skaits |
| 1. | Ziņu sižetu/reportāžu satura koncepcija, norādot galvenos virzienus un pamatojumu par sižetu atbilstību konkursa un sabiedriskā pasūtījuma mērķiem | 40 |
| 2. | Sasniedzamā auditorija, raidīšanas platformas. Atgriezeniskās saites veidošanas pasākumi un informācija par sižetu pieejamību dažādās mediju platformās | 30 |
| 3. | Piedāvājuma iesniedzēja un tā personāla līdzšinējā pieredze un kompetence, t.sk., īstenojot sabiedrisko pasūtījumu | 20 |
| 4. | Tehniskā nodrošinājuma apraksts un atbilstība  | 10 |
| 5. | Plānotais finansējuma izlietošanas apraksts – tāme  | 10 |
| 7. | Finansiālā kapacitāte | 10 |
| 8. | *Demo* ieraksts | 10 |
|  | **KOPĀ** | **130** |

* 1. Ja vismaz vienā no Nolikuma 6.3.apakšpunktā 1. un 2.punktā noteiktajiem kritērijiem iegūtais punktu skaits nepārsniedz 1/3 no maksimālā iespējamā punktu skaita, punktu skaits citiem 6.3.apakšpunktā noteiktajiem kritērijiem nav jānosaka, pārtraucot pretendenta pieteikuma vērtēšanu.
	2. Noraidītajiem pretendentiem tik nosūtīts rakstisks paziņojums par noraidījumu.

**VII Konkursa rezultāti**

* 1. Konkursa uzvarētājs/-i tiek noteikts/-i, ņemot vērā piedāvājumu/-us, kas ieguvis/-uši visaugstāko vidējo vērtējumu (Padomes locekļu vērtējums dalīts ar to Padomes locekļu skaitu, kas piedalās vērtēšanā) saskaņā ar Nolikuma VI sadaļā paredzēto vērtēšanas kārtību.
	2. Padome ir tiesīga piešķirt uzvaru vienam vai vairākiem Konkursa dalībniekiem.
	3. Padome ir tiesīga nepiešķirt uzvaru Konkursā nevienam Konkursa dalībniekam.
	4. Konkursa rezultāti dalībniekiem tiek paziņoti rakstveidā.
	5. Pretendentam/-iem, kurš/-i uzvarējis/-uši Konkursā, pēc lēmuma pieņemšanas par uzvaru Konkursā tiek paziņots pa tālruni.
	6. Iesniegtais piedāvājuma sastāvs Konkursa dalībniekiem netiek izsniegts atpakaļ.
	7. Ar konkursa uzvarētāju/-iem Padome noslēdz līgumu/-us par ziņu sižetu/reportāžu veidošanu latviešu, t.sk., latgaliešu rakstu valodā 2018.gadā, to izplatīšanai Latgales reģionālajās un vietējās televīzijās un/vai bezmaksas zemes apraidē raidošajos nacionālajos elektroniskajos plašsaziņas līdzekļos un citās raidīšanās platformās atbilstoši šī nolikuma noteikumiem.
	8. Padomes lēmumu par Konkursa rezultātiem viena mēneša laikā var pārsūdzēt Administratīvajā rajona tiesā Rīgā, Baldones ielā 1A, likumā noteiktā kārtībā.

Pielikums Nr.1
2018.gada 3.maija

Konkursa **„Par ziņu sižetu/reportāžu veidošanu latviešu valodā 2018.gadā**

**Latgales reģionālajos un vietējos elektroniskajos plašsaziņas līdzekļos,**

**kas raida televīzijas programmas”** nolikumam

Nacionālajai elektronisko plašsaziņas līdzekļu padomei

IESNIEGUMS DALĪBAI KONKURSĀ

**„Par ziņu sižetu/reportāžu veidošanu latviešu valodā 2018.gadā Latgales reģionālajos un**

 **vietējos elektroniskajos plašsaziņas līdzekļos, kas raida televīzijas programmas”**

Saskaņā ar konkursa nolikumu, es, apakšā parakstījies, apliecinu, ka:

1. *<pretendenta nosaukums>* (turpmāk – pretendents) piekrīt konkursa nolikuma noteikumiem un garantē nolikuma prasību izpildi. Konkursa nolikums ir skaidrs un saprotams;
2. visas piedāvājumā sniegtās ziņas par pretendentu un piedāvāto pakalpojumu ir patiesas;
3. iesniegumam pievienotie dokumenti veido šo piedāvājumu.

|  |  |
| --- | --- |
| Pretendenta nosaukums/vārds, uzvārds: |  |
| Juridiskā adrese/deklarētā dzīves vietas adrese: |  |
| Bankas rekvizīti: |  |
|  |  |
| Kontaktpersona: |  |
|  | (Vārds, uzvārds, amats) |
| Telefons: |  | Fakss: |  |
| e-pasta adrese: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Datums: |  |
| Pretendenta/pretendenta vadītāja vai tā pilnvarotās personas paraksts, paraksta atšifrējums. |  |

 Pielikums Nr.2

2018.gada 3.maija

Konkursa **„Par ziņu sižetu/reportāžu veidošanu latviešu valodā 2018.gadā**

**Latgales reģionālajos un vietējos elektroniskajos plašsaziņas līdzekļos,**

**kas raida televīzijas programmas”** nolikumam

**Detalizēts plānotā finansējuma apraksts – tāme visam finansējumam**

|  |  |  |  |
| --- | --- | --- | --- |
|  | Daudzums | Vienības izmaksas, *euro* | Kopā vienības izmaksas,*euro* |
| Producents, redaktors |  |  |  |
| Administrators |  |  |  |
| Izpildproducents |  |  |  |
| Žurnālists |  |  |  |
| Pults režisors, režisora asistents |  |  |  |
| Operators, inscenētājs |  |  |  |
| Skaņas inženieris |  |  |  |
| Gaismotāji |  |  |  |
| Tehniķi |  |  |  |
| Montāžas inženieris |  |  |  |
| Gaismu īre |  |  |  |
| Mikrofonu īre |  |  |  |
| Transports |  |  |  |
| Apraides izmaksas |  |  |  |
| Telpu īre |  |  |  |
| Citi |  |  |  |
| KOPĒJĀS IZMAKSAS, *euro* |  |  |  |
| KOPĒJĀS IZMAKSAS + PVN, *euro* |  |  |  |

\* Tāme veidojama pēc saviem ieskatiem, ņemot vērā plānotās izmaksas. Visas ailes nav jāaizpilda.